Skagamenn sem lögðu KFG 5 : 0 í undankeppni Bikarkeppni KSÍ , Visa-bikarsins , í liðinni viku fá heimaleik gegn úrvaldsdeildarliði Selfoss í 32 ja liða úrslitum en dregið var sl. föstudag . Hitt Vesturlandsliðið Víkingur Ólafsvík þarf að fara í Breiðholtið og leikur þar gegn 3. deildarliði KB . Víkingar lögðu KFS 5 : 2 í Eyjum sl. miðvikudagskvöld . Sama kvöld féllu Skallagrímsmenn í Borgarnesi úr keppni þegar þeir töpuðu 0 : 6 fyrir Víkingi R. Leikirnir í 32 ja liða úrslitunum fara fram 1. og 2. júní næstkomandi . Meðal leika í 32 ja liða úrslitnum má nefna tvo leiki þar sem úrvalsdeildarlið drógust saman . Það eru Breiðablik – FH og ÍBV – KR .